Sideris Tasiadis

Sideris Tasiadis (* 7. Mai 1990 in Augsborg) is en düütschen Kanusportler.

 Leven un Loopbahn 
Tasiadis is as en Söhn vun greeksche Öllern in Düütschland boren. In’t Johr 2000 hett he in’t Öller vun teihn Johren mit den Kanuslalom bi’n Augsborger Kajakvereen anfungen. Intwüschen is he vör de Kanu Schwaben Augsburg an’n Start. Vun’n Beroop is he as Sportsoldat bi de Bundswehr.

2012 hett Tasiadis sik gegen de natschonale Konkurrenz in de Klass vun’n Eener-Canadier (C1) dörsett un sik för de Olympischen Spelen 2012 in London qualifizeert. Dor hett he de Sülvermedaille in’n Kanuslalom wunnen.

Mit sien Fründin Claudia Bär, de ok Kanusportlersche is, leev he in Augsburg, bit se 2015 an Leukämie doodbleven is.Slalomkanute Tasiadis holt Silber bi Tagesspiegel.de

 Spood 
2008
 Juniorenweltmeesterschop: 1. Platz C1, 3. Platz C1 Team
2009
 Europameesterschoppen: 3. Platz C1 Team
2010
 Junioreneuropameesterschop: 1. Platz C1 Team
 Weltmeesterschoppen: 2. Platz C1 Team
2011
 Europameesterschoppen: 2. Platz C1 Team
 Weltmeesterschoppen: 2. Platz C1 Team
2012
 Europameesterschoppen: 1. Platz C1, 2. Platz C1 Team
 Olympische Sommerspelen: Sülvermedaille (2. Platz C1)

 Borns 

 Weblenken 

 Kortöversicht bi’n DKV

Kategorie:Kanusportler
Kategorie:Börger von Düütschland
Kategorie:Mann
Kategorie:Olympiadeelnehmer (Düütschland)
Kategorie:Boren 1990